**NACRT**

|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE ZENIČKO-DOBOJSKI KANTON  OPĆINA ZAVIDOVIĆI  OPĆINSKO VIJEĆE |  |  |

Broj: 01-

Dana:

Na osnovu člana 2. Zakona o osnovama sigurnosti saobraćaja na putevima u Bosni i Hercegovini (“Službeni glasnik BiH”, broj: 6/06, 75/06, 44/07, 84/09, 48/10, 18/13 i 8/17) člana 8. stav (3) alineja 11. Zakona o principima lokalne samouprave u Federaciji Bosne i Hercegovine („Službene novine FBiH“, broj: 49/06 i 51/09) i člana 25. stav (1) tačka 2. Statuta Općine Zavidovići („Službeni glasnik Općine Zavidovići“, broj: 5/2008 i 5/a/2008), Općinsko vijeće Zavidovići na \_\_\_\_\_\_\_ sjednici održanoj \_\_\_\_\_\_\_\_\_\_\_ godine donijelo je

**O D L U K U**

**O BEZBJEDNOSTI I ORGANIZACIJI SAOBRAĆAJA NA CESTAMA OPĆINE ZAVIDOVIĆI**

**I – UVODNE ODREDBE**

**Član 1.**

**(Predmet Odluke)**

Ovom Odlukom uređuju se bezbjednost i organizacija saobraćaja, određuju ulice sa pravom prvenstva prolaza, ograničenja režima saobraćaja i propisivanje zabrana na cestama, zaustavljanje i parkiranje vozila, učešće zaprežnih vozila u saobraćaju, propisuju uslovi za obučavanje kandidata za vozače i uslovi za organizovanje priredbi i drugih aktivnosti na cestama, propisuju posebne mjere bezbjednosti saobraćaja, mjere zaštite saobraćajnih površina, te druga pitanja iz oblasti bezbjednosti saobraćaja na cestama koja su jedinstvena na cijelom području općine Zavidovići.

**Član 2.**

**(Ceste)**

Cestama namijenjenim za saobraćaj u smislu ove Odluke smatraju se javne i nerazvrstane ceste, ulice, trgovi, trotoari, javni prolazi, pješačke i druge staze, parkirališta, stajališta i terminali javnog gradskog saobraćaja i slične površine (prostori za parkiranje vozila koja prevoze opasne materije, površine za dječije igre itd.).

**Član 3.**

**(Saobraćaj na cestama)**

(1) Saobraćaj na cestama namijenjenim za saobraćaj dozvoljen je svakom pod jednakim uvjetima u granicama propisanim Zakonom i ovom Odlukom.

(2) Na cestama namijenjenim za saobraćaj ne smiju se poduzimati bilo kakve radnje ili

djelatnosti koje bi mogle oštetiti cestu namijenjenu za saobraćaj ili ugroziti bezbjednost i protočnost motornog, pješačkog ili biciklističkog saobraćaja.

**II – BEZBJEDNOST I ORGANIZACIJA SAOBRAĆAJA**

**Član 4.**

**(Nadležnost)**

Služba za upravu ekonomskih poslova i poduzetništva općine Zavidovići (u daljem tekstu-nadležan općinski organ), u skladu sa prostorno - planskom dokumentacijom vrši poslove praćenja organizacije i regulacije saobraćaja, odobrava, predlaže i provodi mjere za unapređenje saobraćajnog sistema.

**Član 5.**

**(Tehnička regulacija saobraćaja)**

1. Tehničku regulaciju saobraćaja na javnim površinama vrše pravne i fizičke osobe,

registrovane za obavljanje tih poslova, kojim se povjeravaju poslovi regulacije putem ugovora.

(2) Tehničkom regulacijom saobraćaja u smislu ove Odluke smatra se postavljanje, uklanjanje, zamjena i održavanje saobraćajne signalizacije (horizontalne, vertikalne i svjetlosne) i opreme na javnoj cesti ili ulici.

(3) Tehnička regulacija horizontalne, vertikalne i svjetlosne saobraćajne signalizacije obavlja se na osnovu Projekta saobraćajne signalizacije, koji će se izraditi u roku od 6 mjeseci od dana stupanja na snagu ove Odluke.

**Član 6.**

**(Izmjena režima saobraćaja)**

Privremene izmjene režima saobraćaja ili privremeno ograničenje saobraćaja može izvršiti Policijska uprava – Policijska stanica Zavidovići (u daljem tekstu PU-PS Zavidovići), uz saglasnost sa općinskim organom nadležnim za saobraćaj, u hitnim slučajevima koji ne trpe odlaganje, zbog održavanja javnog reda i mira, kod izvođenja kulturnih zabava, dolasci delegacija, mitinzi, protesti, koncerti, sportske manifestacije i sl.

**Član 7.**

**(Postavljanje znakova, informacija, reklamnih panoa i natpisa)**

(1) Osim propisanih saobraćajnih znakova na cestama namijenjenim za saobraćaj u nadležnosti općine Zavidovići dozvoljeno je postavljanje znakova i informacija, reklamnih panoa i natpisa.

(2) Postavljanje znakova informacija, reklamnih panoa i natpisa odobrava nadležni općinski organ za poslove urbanizma i građenja.

(3) Radovi na postavljanju, uklanjanju i održavanju znakova informacija iz stava 1. ovog člana regulišu se ugovorom između korisnika (investitora) i nadležnog općinskog organa, a na trošak podnosioca zahtjeva.

(4) Za postavljanje znakova i informacija reklamnih panoa i natpisa, na cestama namijenjenim za saobraćaj u vlasništvu općine, plaća se naknada u korist općine Zavidovići, koja se utvrđuje posebnim aktom.

**Član 8.**

**(Vođenje evidencije o saobraćajnoj signalizaciji)**

(1) Nadležni općinski organ je dužan voditi i čuvati evidenciju o svoj saobraćajnoj signalizaciji na saobraćajnicama, u nadležnosti općine Zavidovići.

(2) Obaveze iz prethodnog stava mogu se povjeriti ugovorom pravnom licu koje ugrađuje i održava saobraćajnu signalizaciju.

**Član 9.**

**(Praćenje stanja bezbjednosti u saobraćaju)**

Policijska uprava-Policijska stanica Zavidovići prati stanje bezbjednosti u saobraćaju, te najmanje dva puta godišnje dostavlja podatke nadležnom općinskom organu koji upravlja cestama o vrstama, mjestima i vremenu događanja saobraćajnih nesreća.

**III – PRVENSTVO PROLAZA**

**Član 10.**

**(Ulice sa prvenstvom prolaza)**

Prvenstvo prolaza vozila određuje se u ulicama :

- ulica „Ćumurana“

- ulica „Kulina Bana“

- ulica „Krivajska“

- ulica „Radnička"

- ulica „35.Divizije“

- ulica „Patriotske lige“

- ulica „Zlatnih ljiljana“

- ulica „Dr.Pinkasa Bandta“,

- ulica „Husein-kapetana Gradaščevića“

- ulica „Sarajevska“

- ulica „Alije Izetbegovića“(od raskrsnice sa ulicom „Husein-kapetana Gradašćevića“do raskrsnice sa ulicom „Gazi Husrev-begova“)

- ulica „Gazija“

- ulica „Podubravlje“

- ulica „Viniški put“

- ulica „Dubravački put“

- ulica „Mehmeda Spahe“

- ulica „Gazi Husrev-begova“ (do raskrsnice sa ulicom „ IDČ Asim Čamdžić“)

- ulica „IDČ Asim Čamdžić“

- ulica „Roncadelle“ u odnosu na ulice „Maršala Tita“ i „Tvornička“

**IV – OGRANIČENJE BRZINE KRETANJA I ZABRANE**

**Član 11.**

**(Ograničenje brzine kretanja vozila)**

(1) Na cestama u naseljenim mjestima općine Zavidovići vozač ne smije motornim vozilom da se kreće brzinom većom od 50 km na sat, odnosno brzinom označenom saobraćajnim znakom za cijelo naseljeno mjesto ili njegov dio.

(2) Početak –završetak naseljenog mjesta, kao i ograničena brzina kretanja motornog vozila moraju se obilježiti odgovarajućim znacima.

(3) Učesnici u saobraćaju dužni su da se pridržavaju ograničenja brzine kretanja motornog vozila, zabrana i obaveza izraženih pomoću postavljenih saobraćajnih znakova.

**Član 12**.

**(Zabrana kretanja vozila)**

1. Zabranjeno je kretanje svim motornim vozilima u oba smjera:

- dijelom ulice „Hasana Kjafije Pruščaka” od parkinga RVI-a na raskrsnici sa ulicom „Radnička “ zaključno sa peronima autobusne stanice, osim autobusa.

- ulaz prema gradskoj tržnicu iz ulica „Prvomajska”, osim vozila za snabdijevanje.

- ulaz prema gradskoj tržnici iz ulice „Safvet bega Bašagića”, osim vozila za snabdijevanje.

- ulaz u gradsku tržnicu iz ulice „Alije Izetbegovića”, osim vozila za snabdijevanje i

stanara.

- ulaz u gradsku tržnicu iz ulice ” Mehmed Paše Sokolovića ”, između lamele 2 i 3 naselja „Centar“ osim vozila za snabdijevanje.

- ulaz prema JU Javna biblioteka-Doma Kulture iz Ul.Maršala Tita, osim vozila za snabdijevanje.

(2) Izuzetno, u ulicama iz prethodnog stava mogu se kretati:

1. vozila hitne pomoći, vatrogasne službe, vozila MUP-a i Oružanih snaga BiH, kad posebnim uređajima daju svjetlosne i zvučne znakove i izvršavaju određeni službeni zadatak;

2. vozila inspekcijskih organa kad vrše inspekcijski pregled;

3. vozila za prijevoz posmrtnih ostataka;

4.vozila komunalnih radnih organizacija koja služe za održavanje čistoće, kanalizacije, vodovoda, grijanja, električnih i PTT vodova, kad obavljaju radnje za koje su namijenjena;

5. vozila PTT, kad vrše preuzimanje i dostavljanje poštanskih pošiljki;

6. vozila servisa kad vrše razne servisne usluge;

7. vozila kad vrše snabdijevanje domaćinstava, trgovinskih i drugih organizacija, u vremenu od 06 do 10 sati i od 16 do 20 sati, uz posjedovanje dokaza o isporuci robe ili vršenja usluga licu koje u navedenom prostoru posjeduje stambeni ili poslovni prostor (ugovor o isporuci, narudžbenica, otpremnica i slično);

8. vozila stanara i zaposlenika, uz dokaz o pravu korištenja poslovnog prostora, garaže, stana

ili dokaz o radnom odnosu.

(3) Vozila iz stava (2) tačka 1. do 6. ovog člana moraju biti obilježena nazivom firme, organa ili ustanove, a korisnici vozila iz tačke 7. i 8. ovog člana moraju posjedovati valjanje dokaze o vršenju isporuka roba i usluga (ugovor, narudžbenica, otpremnica i sl.), pravu korištenja poslovnih prostora,stanova ili garaža (rješenje suda, kupoprodajni ugovor, ugovor o zakupu islično).

(4) Ukoliko vozila i korisnici vozila ispunjavaju uslove određene u stavu (3) ovog člana, Služba za upravu ekonomskih poslova i poduzetništva će na njihov zahtjev izdati potvrdu o dozvoli kretanja ulicama iz stava (1) ovog člana.

**Član 13.**

**(Zabrana kretanja autobusa)**

Zabranjeno je kretanje autobusa:

- ulica „Hasana Kjafije Pruščaka“ iz ulice „Maršala Tita.

- ulica „Gazi Husref begova“ od raskrsnice sa ulicom „Mehmed paše Sokolovića “ kod JU Dom Zdravlja sa poliklinikom.

- ulica „Patriotske lige” od raskrsnice sa ulicom „Dr. Pinkasa Bandta“ prema ulici„15. septembar“,

**Član 14.**

**(Zabrana kretanja teretnih vozila)**

(1) Zabranjeno je kretanje teretnih motornih vozila preko 3,5 tona ukupne nosivosti:

- ulica „Hasana Kjafije Pruščaka“ iz ulice „Maršala Tita”,sa dopunskom tablom „ Osim za snabdjevanje „u vremenu od 06 do 10 sati i od 16 do 20 sati

-ulica „Gazi Husrev-begova“ od raskrsnice sa ulicom „Mehmed paše Sokolovića“kod JU

Dom Zdravlja.

- ulica „Alije Izetbegovića” u oba smjera.

(2) Izuzetno, teretnim motornim vozilima će se dozvoliti kretanje ulicama iz prethodnog stava uslučajevima iz člana 12. stav (2) tačka 4. 6. i 7.

**Član 15.**

**(Ulice sa jednosmjernim saobraćajem)**

Ulice sa jednosmjernim saobraćajem u gradu su:

- Ulica „15.septembar”, od raskrsnice sa ulicom „Patriotske lige“ do raskrsnice sa ulicom „Abdulvehaba Ilhamije“,

- Ulica „Abdulvehaba Ilhamije“ od raskrsnice sa ulicom „15.septembar“ do ulice „Patriotske lige“,

- Ulica „Prvomajska“, od raskrsnice sa ulicom „Alije Izetbegovića“ do raskrsnice sa ulicom „Mehmed paše Sokolovića",

- Ulica „Mehmed paše Sokolovića“ , od raskrsnice sa ulicom „Prvomajska“ do raskrsnice sa ulicom „Husein-kapetan Gradašćevića“,

- Ulica „Kulina Bana” od raskrsnice sa ulicom „8.marta“ do raskrsnice sa ulicom „Ćumurana“,

- Ulica „Dobrovoljnih davalaca krvi“ od raskrsnice sa ulicom „Safvet bega Bašagića”do završetka pasaža ispod lamele IV Naselja „Stadion” kod raskrsnice sa ulicom „Gazi Husrevbegova”.

- Cesta oko ostrva ispred Doma kulture u ulici „Hasana Kjafije Pruščaka”.

- Dio ulice „Stjepana Radića” od raskršća sa ulicom „Sarajevska”, do glavnog ulaza ustovarište građevinskog materijala privrednog društva „Drvostils“ d.o.o. Zavidovići.

- Dio ulice „Alije Izetbegovića” ispod lamela „Klek”, od raskrsnice sa ulicom „Husein kapetana Gradaščevića” do raskrsnice sa ulicom „Zlatnih Ljiljana”.

- Prvi prilaz ispred hotela „Kristal“ od raskrsnice ulice „Roncadelle“ i ulice „Maršala Tita“.

- Dio ceste u gradskoj tržnici do Ul.“Mehmed paše Sokolovića“

**Član 16.**

**(Zabrana zadržavanja vozila koja prevoze opasne materije)**

Vozila koja prevoze opasne materije ne smiju se zadržavati na području grada Zavidovića i u naseljenim mjestima općine, osim mjesta koja su drugim propisima utvrđena (benzinske pumpe, naftni terminali, registrovana skladišta itd.).

**Član 17.**

**(Zabrana kretanja zaprežnim vozilima)**

Zabranjuje se kretanje zaprežnim vozilima u svim ulicama u urbanom području.

**Član 18.**

**(Zabrana gonjenja stoke)**

Zabranjuje se gonjenje stoke u krdu i stadu u svim ulicama u gradu, osim u slučajevima kada je to dozvoljeno posebnim propisima.

**V- ZAUSTAVLJANJE I PARKIRANJE**

**a. OPĆE ODREDBE**

**Član 19.**

**(Zabrana zaustavljanja i parkiranja bez saobraćajnog znaka)**

(1) Zabranjeno je zaustavljanje i parkiranje u svim ulicama sa saobraćajem u oba smjera,ukoliko saobraćajnim znakom ili oznakom na kolovozu nije drugačije određeno.

(2) U ulicama sa jednosmjernim saobraćajem, vozila se mogu zaustavljati odnosno parkirati samo uz lijevu ivicu kolovoza u pravcu kretanja, ako saobraćajnim znakom ili oznakama na kolovozu nije drugačije regulisano.

**Član 20.**

**(Slučajevi u kojima je zabranjeno zaustavljanje i pakiranje)**

(1) Osim u slučajevima određenim Zakonom o osnovama bezbjednosti saobraćaja na putevima u BiH, zabranjeno je zaustavljanje i parkiranje vozila i u sljedećim slučajevima:

- ispred raskrsnice na udaljenosti manjoj od 5 m od neprekinute linije za prestrojavanje vozila,

- ispred ulaza u zgradu i podrumsku prostoriju,

- na površinama javnog saobraćaja (stazama) u stambenim blokovima, kada je širina slobodnog prolaza manja od 3 m,

- na stanici, odnosno stajalištu javnog gradskog saobraćaja ili auto-taksi prijevoza, kao i na udaljenosti manjoj od 15 m ispred ili iza znaka kojim je obilježena stanica, odnosno stajalište,

- ispred ulaza u garažu ili u pasažu ,

- na ulazu u trafo-stanicu i javne telefonske govornice, na vodovodnim, PTT, kanalizacionim i drugim šahtovima i ispred kontejnera za odlaganje otpada.

(2) Na mjestima i ulicama u kojima je ograničeno ili zabranjeno zaustavljanje i parkiranje vozila, mogu se samo zaustaviti vozila iz člana 12. stav (2) tačke 1. do 5. ove Odluke.

**Član 21.**

**(Zabrana parkiranja za autobuse, teretna vozila, kamp prikolice i sl.)**

Na području gradskih cesta namijenjenih za saobraćaj zabranjeno je parkiranje autobusa, teretnih vozila preko tri i po tone najveće dozvoljene mase, kamp prikolica, kao i teretnih vozila samostalnih autoprevoznika, osim na posebnim mjestima (parkiralištima) koja su određena ovom Odlukom, ili rješenjem nadležnog općinskog organa.

**b. JAVNA PARKIRALIŠTA**

**Član 22.**

**(Vrste parkirališta)**

1. Za zaustavljanje i parkiranje vozila na području grada utvrđuju se javna parkirališta.

(2) Javnim parkiralištem smatra se javna površina namijenjena isključivo za zaustavljanje i parkiranje određena ovom Odlukom ili rješenjem nadležnog općinskog organa.

(3) Javna parkirališta mogu biti stalna i privremena.

(4) Parkirališta u smislu ove Odluke su površine na kojima se mogu parkirati motorna vozila duže od 5 minuta.

(5) Parkirališta mogu biti opća parkirališta, posebna parkirališta i rezervisani prostor za parkiranje.

**Član 23.**

(1) Opća parkirališta su mjesta na kojima se mogu parkirati putnički automobili i teretna motorna vozila do 3,5 tona dozvoljene mase.

(2) Posebna parkirališta su mjesta na kojima se mogu parkirati vozila određene kategorije, vrste, namjene iz člana 35. ove Odluke.

(3) Rezervisani prostor za parkiranje vozila je onaj prostor koji se rezerviše isključivo za parkiranje od strane pojedinih organa, preduzeća ili drugih pravnih i fizičkih lica.

(4) Rezervisani prostor iz stava (3) ovog člana može se vršiti isključivo na parking prostorima, koji su ugovorom dodijeljeni na upravljanje davaocu usluga za korištenje parking prostora.

**Član 24.**

**(Javna parkirališta)**

1. Javna parkirališta moraju biti označena saobraćajnom signalizacijom, u skladu sa

propisima o bezbjednosti saobraćaja.

(2) Pripremanje i obilježavanje javnih parkirališta vrši ugovorom ovlašteno pravno lice.

**Član 25.**

**(Pružanje usluga parkinga)**

(1) Pružanje usluga i održavanje javnih parkirališta uz naplatu, rezervaciju parking prostora za fizička lica vrši pravno lice registrovano za pružanje navedenih usluga (u daljem tekstu: davalac usluga) na parkinzima dodjeljenim po javnom pozivu.

(2) Postupak izbora davaoca usluga provodi nadležna općinska služba putem javnog oglasa na osnovu kriterija koje utvrđuje Općinski načelnik.

(3) Pravilnikom o postupku davanja na korištenje javnih parkirališta („Službeni glasnik Općine Zavidovići“ broj 5/10, 8/11, 10/11 i 8/15) bliže je regulisan postupak raspisivanja javnog oglasa za dodjelu, parking prostora, koji su predmet dodjele, podnošenje prijava na javni oglas, sadržaj prijava, imenovanje i sastav komisije, nadležnost komisije, kriterije za odabir najpovoljnijeg kandidata za dodjelu parkirališta, pravo na pravni lijek, zaključivanje ugovora i ostala pitanja značajna za provođenje postupka dodjele parkirališta pravnim licima radi pružanja usluga i održavanja javnih parkirališta uz naplatu, rezervaciju parking prostora za fizička lica.

**Član 26.**

**(Vrste i načini rezervacije parking mjesta)**

1. Javna parkirališta mogu biti sa naplatom i bez naplate.

Parkirališta sa naplatom mogu biti:

- parkirališta na kojima se vrši naplata parkiranja bez rezervacije parking mjesta izuzev dnevne rezervacije,

- parkirališta na kojima se vrši naplata parkiranja samo na rezervisanim mjestima

- mješovita parkirališta.

(2) Fizičko lice može rezervisati samo jedno parking mjesto.

(3) Nadzor i naplatu parkiranja vozila na parkiralištima obavljaju ovlaštene osobe davaoca usluga-redari.

(4) Rezervacija parking mjesta se vrši na način predviđen u članu 23. stav (4) ove Odluke.

**Član 27.**

**( Termini u kojima se plaća naknada korištenja parkinga)**

(1) Za parkiranje na površinama za zaustavljanje i parkiranje plaća se naknada u vremenu od 07,00 do 20,00 sati, odnosno do 22,00 sati za vrijeme ljetnog računanja vremena.

(2) U periodu od 20,00 do 07,00 sati narednog dana u zimskom periodu i periodu od 22,00 sati u ljetnom periodu, parkiralište se može koristiti kao slobodan prostor, ako na istom nije obezbjeđena čuvarska služba, izuzev parking mjesta koja su rezervisana.

(3) Kriterij za utvrđivanje cijene parkiranja na javnim parkiralištima utvrđuje Općinski

načelnik.

**Član 28.**

**(Parking karta)**

1. Za naplatu parkiranja koristi se odgovarajuća parking karta.

Parking karta je isprava kojom korisnik parkirališta dokazuje da je platio odgovarajuću naknadu za korištenje parkirališta u okviru dopuštenog vremena.

(2) Davalac usluga dužan je organizovati prodaju parking karata na prikladan način ili putem inkasanata.

**Član 29.**

**(Ugovor o korištenju parkirališta)**

(1) Isticanjem parking karte, odnosno zaustavljanjem vozila na parking mjestu, vozač odnosno vlasnik vozila zaključuje sa davaocem usluga parkiranja ugovor o korištenju parkirališta, prihvatajući opće uslove propisane ovom Odlukom.

(2) Ugovorom iz prethodnog stava isključuje se obaveza čuvanja vozila, te odgovornost za oštećenje ili krađu vozila.

(3) Korisnik parkirališta čini povredu ugovora o korištenju parkirališta, koja povlači ugovornu kaznu koja se plaća u iznosu od 20,00 KM ako:

- koristi parkiralište bez parking karte,

- ne istakne paking kartu na vjetrobransko staklo,

- prekorači dopušteno vrijeme parkiranja, za parking mjesta na kojima je ograničeno vrijeme parkiranja.

(4) Račun za izvršene usluge parkiranja i nalog za plaćanje ugovorne kazne izdaje ovlaštena osoba davaoca usluge-redar, te ga na odgovarajući način pričvršćuje na vozilo.

(5) Korisnik parkirališta dužan je po primljenom nalogu platiti naknadu za parkiranje i

ugovornu kaznu odmah na licu mjesta.

(6) Ukoliko korisnik parkirališta odbije da plati naknadu za parkiranje i/ili ugovornu kaznu, davalac usluga parkiranja će naknadu naplatiti u skladu sa Zakonom.

**Član 30.**

**(Isticanje karte na vidno mjesto)**

Korisnik javnog parkirališta dužan je na vidnom mjestu automobila istaći parking kartu i pridržavati se vremena zadržavanja na parkiralištu, a korištenje javnih parkirališta kontrolišu ovlaštene osobe davaoca usluga.

**Član 31.**

**(Obaveza uređenja i označavanja rezervisanog parkirališta)**

(1) Rezervisani prostor iz člana 26. stav (1) ove Odluke za parkiranje mora biti uređen i označen odgovarajućom vertikalnom i horizontalnom saobraćajnom signalizacijom.

(2) Uređenje i označavanje rezervisanog prostora za parkiranje vozila pada na teret davaoca usluga tog parkirališta, odnosno parking mjesta.

**Član 32.**

**(Obaveza obilježavanja vozila)**

Vozila parkirana na rezervisanom prostoru za parkiranje moraju biti obilježena odgovarajućom oznakom koju izdaje davalac usluga parkiranja, na osnovu ugovora o rezervaciji parkiranja, odnosno pravu iz člana 26. stav (3) ove Odluke.

**Član 33.**

**(Parkinzi za invalide)**

(1) Služba za upravu geodetskih i imovinsko-pravnih poslova i urbanizma odrediće posebna parking mjesta za parkiranje vozila za invalide, koji imaju poseban međunarodni znak, „Znak zapristupačnost“, u skladu sa Uredbom o prostornim standardima urbanističko-tehničkim uvjetima i normativima za sprečavanje stvaranja svih barijera za osobe sa umanjenim tjelesnim sposobnostima („Službene novine Federacije BiH“, broj: 10/2004).

(2) Na parkirališnim mjestima iz prethodnog stava mogu se parkirati bez obaveze plaćanja naknada za parkiranje samo vozila uz prisutnost lica koja posjeduju „Znak za pristupačnost“ postavljen na vidnom mjestu, koji je izdat od nadležnog organa u skladu sa Pravilnikom onačinu obilježavanja vozila kojim upravlja osoba sa oštećenim ekstremitetima („Službeni glasnikBiH“, broj: 13/2007)“.

**Član 34.**

**(Opća parkirališta)**

Opća parkirališta u gradu su:

- u ulici „Alije Izetbegovića“, dijelu ulice „15.septembar“, dijelu ulice„Mehmed paše Sokolovića“ sa jednosmjernim saobraćajem i dio ulice „Stjepana Radića“.

- prostor između salona namještaja i ulice „Mehmed paše Sokolovića“ do realizacije regulacionog plana “Centar 1”,

- prostor između ABC blokova prema ulici „dr. Pinkasa Bandta“

- prostor ispred tvornice montažnih kuća,

- prostor ispred naselja „Gaj” I i II,

- prostor između naselja „Stadion“ prema ulici „Gazi Husrev-begova“,

- prostor ispred ABC blokova prema ulici „Alije Izetbegovića“,

- dio prostora preko puta zgrade „Parnjača“

- prostor ispred zgrade „B“u ulici „Abdulvehaba Ilhamije“,

- prostor u ulici „Gazi Husrev-begova“ preko puta bolnice,

- prostor ispred restorana hotela „Kristal“,

- prostor ispred glavnog ulaza JU „Centar za kulturu“Zavidovići,

- prostor ispred Doma invalida uz „Radničku“ ulicu,

- prostor u Radničkoj ulici kod bivše „Kantine“ preko puta kapije pilane,

- prostor u ulici „Maršala Tita“, sa obje strane ispred „Starog hotela“, uređen parking prostor

u produžetku poslovne zgrade, kod bivše rampe.

- prostor oko naselja „Branioci grada“ I,

- prostor preko puta kapije „Ziko“ d.o.o. Zavidovići i „Ferimpex“ d.o.o. Zavidovići,

- prostor ispred sportske dvorane i dijelu Ul.Nikole Tesle,

- prostor u ulici „Husein-kapetana Gradaščevića“, ispred zgrade broj I i II

- prostor sa desne strane ceste prema Dolini, uz tržnicu na malo privrednog društva

„BN-STEP“ d.o.o. Zavidovići,

- prostor kod JKP „Radnik “ d.o.o. Zavidovići,

- prostor ispred upravne zgrade JP „Šumsko privrednog društva ZE-DO kantona“

d.o.o. Zavidovići.

- Prostor u Ul.“Prvomajska“ sa obje strane od raskrsnice sa Ul.“Alije Izetbegovića“ do kraja ulece ispred zgrada zvanih „Žepačka i Mostarka „ te na lijevoj saobraćajnoj traci od raskrsnice sa Ul.“Alije Izetbegovića“ do skretanja za gradsku tržnicu .

- dio prostora u ulici „Dobrovoljnih davalaca krvi“ od zgrade pošta do pasaža sa lijeve strane.

**Član 35.**

**(Posebna parkirališta)**

Mjesto gdje se mogu parkirati teretna vozila, traktori, autobusi i putnički automobili sa kamp-prikolicama je:

- dio platoa u ulici „Radnička“ preko puta kapije pilane IP „Krivaja“ kod bivše kantine.

**Član 36.**

**(Autobusna stajališta)**

(1) Autobusna stajališta javnog gradskog saobraćaja su:

- sa desnu stranu regionalne ceste Žepče – Zavidovići iz pravca Zavidovića, na lokaciji kod zgrade „tehničkog pregleda“ gdje će se vršiti okretanje autobusa,

- sa desnu stranu regionalne ceste Žepče – Zavidovići iz pravca Žepča na lokaciji početka ulice „Oslobodilaca Gostovića“,

- sa desnu stranu regionalne ceste Žepče – Zavidovići iz pravca Zavidovića na lokacijizavršetka ulice „Oslobodilaca Gostovića“,

- sa desnu stranu regionalne ceste Žepče – Zavidovići iz pravca Žepča na lokacijiproširenja kod postojeće raskrsnice sa nerazvrstanom cestom u ulici „Oslobodilaca Gostovića“,

- sa desnu stranu regionalne ceste Žepče – Zavidovići iz pravca Zavidovića na lokacijiprije stovarišta građevinskog materijala u ulici „Oslobodilaca Gostovića“,

- na desnoj kolovoznoj traci regionalne ceste Žepče – Zavidovići iz pravca Žepča nalokaciji neposredno naspram ulaza u „rasadnik“ u ulici „Zlatnih ljiljana“,

- sa desnu stranu regionalne ceste Žepče – Zavidovići iz pravca Zavidovića na lokacijikod ulaza u „rasadnik“ u ulici „Zlatnih ljiljana“,

- sa desnu stranu regionalne ceste Žepče – Zavidovići iz pravca Zavidovića na lokacijipostojećeg proširenja kod ulaza u objekat zv. „garaža“ u ulici „Zlatnih ljiljana“,

- sa desnu stranu regionalne ceste Žepče – Zavidovići iz pravca Žepča na lokaciji prijeraskrsnice ulice „Zlatnih ljiljana“ i ulice „Gajska“,

- sa desnu stranu regionalne ceste Žepče – Zavidovići iz pravca Žepča na lokaciji kod zgrade zvana „Žepačka“ u ulici „Zlatnih ljiljana“,

- sa desnu stranu regionalne ceste Žepče – Zavidovići iz pravca Zavidovića na lokaciji nakon raskrsnice u ulice „Zlatnih ljiljana“ i ulice „Safvet bega Bašagića“,

- sa desnu stranu regionalne ceste Žepče – Zavidovići iz pravca Zavidovića na lokaciji u ulici „dr. Pinkasa Bandta“ naspram zgrade zvana „Samačka“,

- sa desnu stranu regionalne ceste Žepče – Zavidovići iz pravca Žepča na lokaciji u ulici „dr. Pinkasa Bandta“ kod zgrade zvana „Samačka“,

- sa desnu stranu ulice „Radnička“ na lokaciji prema objektu zvanom „Stovarište“,

- na desnoj kolovoznoj traci ulice „Radnička“ na lokaciji kod objekta zvani „Carina“,

- na desnoj kolovoznoj traci regionalne ceste Zavidovići-Maglaj iz pravca Zavidovića, prije raskrsnice ulice „Krivajska“ i ulice „Uljićki put“.

- sa desnu stranu regionalne ceste Zavidovići-Maglaj iz pravca Zavidovića, na lokaciji nakon ulaza u objekat zvani „Centar“ u ulici „Krivajska“.

(2) Na autobusnim stajalištima iz prethodnog stava zabranjeno je zaustavljanje autobusima linijskog lokalnog i međugradskog saobraćaja.

**Član 37.**

**(Taksi stajališta)**

Taksi stajališta:

- prostor ispred Doma kulture u ulici „Hasana Kjafije Pruščaka”, sa desne strane upravcu kretanja,

- ulica „Alije Izetbegovića” u dužini parka između zgrade Pošte i lamele 4, Naselje „Stadion”, na lokaciji zelene površine po privedenoj namjeni

- dio prostora ispred Zgrade Doma zdravlja uz ulicu „Gazi Husrev-begova”

- na dijelu platoa kod zgrade željezničke stanice ulica „35.Divizije“

- prostor sa desne strane ulice „Radnička“ od mosta prema Dolini, uz tržnicu na malo,

- prostor u ulici „Prvomajska“ ispred zgrade zvana „Žepačka“,

- prostor u ulici „Stjepana Radića“ ispod objekta „stara gradska džamija“,

- ulica Alije Izetbegovića“ kod semafora i zgrade IK Banke do izgradnje taksi stajališta između zgrade Pošte i lamele 4, naselje „Stadion“, na lokaciji zelene površine“.

**Član 38.**

**(Parkirališta uz naplatu)**

1. Parkirališta na kojima se vrši naplata parkiranja sa i bez rezervacije su:

- prostor između zgrade inženjeringa i ulice „Mehmed paše Sokolovića“, do realizacije Regulacionog plana „Centar 1”.

- prostor s desne strane kolovoza ulice „Alije Izetbegovića“ od raskrsnice s ulicom „Safvet baga Bašagića“ do raskrsnice s ulicom „Gazi Husrev-bega“.

*(*2) Prostor iz stava (1), alineja 1) ovog člana obuhvata dva plato parkirališta, osim plato parkirališta neposredno ispred zgrade inženjeringa, koji je opće parkiralište,

(3) Parkirališta iz stava (1) ovog člana koja putem javnog oglasa nisu dodijeljenja na korištenje radi pružanja usluga parkiranja uz naplatu koristiće se kao opća parkirališta.

(4) Naplata parkiranja ili rezervisanja može se vršiti uz prethodno pribavljen pravosnažan akto dodjeli i uvođenju u posjed od strane nadležnog organa, te nakon zaključivanja ugovora o korištenju parking prostora uz naplatu sa nadležnim organom.

(5) Nadležni organ je nakon zaključivanja ugovora dužan korisniku parking prostora uz naplatu omogućiti nesmetano korištenje parking prostora.

(6) Ukoliko se korisnik parking prostora kome je parking dodijeljen na korištenje ne pridržava ugovorenih obaveza, ugovor se može raskinuti, a korisnik parkinga je dužan trajno ili privremeno prekinuti korištenje parking prostora uz naplatu.

(7) U slučaju raskida ugovora nadležni organ će donijeti akt u kojem će biti naloženo korisniku parking prostora da oslobodi isti.

(8) Ukoliko korisnik ne postupi po nalogu iz prethodnog stava, prinudno uklanjanje korisnika se vrši angažovanjem policije.

**PREMJEŠTANJE NEPROPISNO ZAUSTAVLJENIH I PARKIRANIH VOZILA**

**Član 39.**

**(Premještanje nepropisno zaustavljenih i parkiranih vozila)**

Premještanje nepropisno zaustavljenih ili parkiranih vozila vrši PU-PS Zavidovići ili pravno i fizičko lice u skladu sa Zakonom o osnovama sigurnosti saobraćaja na putevima Bosne iHercegovine.

**Član 40.**

**(Uklanjanje vozila parkiranih na nedozvoljenim mjestima)**

Zaustavljena ili parkirana vozila suprotno oznakama na kolovozu ili saobraćajnim znakovima, kojim su određeni način i uvjeti parkiranja, a time smanjuju protočnost ili bezbjednost motornog ili pješačkog saobraćaja, kao i vozila koja su bez odobrenja zaustavljena ili parkirana na parking mjestima rezervisanim za invalide, snabdijevanje, odnosno koja onemogućavaju obavljanje bitnih intervencija, uklonit će vlasnik odnosno korisnik vozila ovlaštenog lica policije, drugeovlaštene institucije ili nadležne inspekcije, bez odlaganja.

**Član 41.**

**(Postupak uklanjanja vozila)**

(1) Ako vlasnik, odnosno korisnik vozila iz prethodnog člana nije prisutan ili odbija dapremjesti vozilo, odnosno ne premjesti vozilo bez odlaganja, odnosno ne ukloni vozilo poslije isteka vremena dozvoljenog za parkiranje, ovlašteno lice iz člana 39. ove Odluke će izvršiti premještanje tog vozila, specijalnim vozilom namijenjenim za tu svrhu ili će na pneumatike vozila staviti lisice.

(2) Premještanje vozila ili stavljanje lisica na pneumatike vozila se vrši o trošku vlasnika, odnosno korisnika vozila.

(3) Prije premještanja vozila ili prije stavljanja lisica na pneumatike vozila ovlašteno lice će izvršiti fotografisanje vozila.

(4) Ovlaštena službena osoba-odnosno ovlašteno službeno lice PU-PS Zavidovići odredit će premještanje vozila ili stavljanje lisica na pneumatike vozila na trošak vlasnika, odnosno korisnika vozila, u svim slučajevima kada zaustavljeno ili parkirano vozilo onemogućava bezbjedno ili nesmetano odvijanje motornog ili pješačkog saobraćaja, kao i zbog potreba održavanja reda i mira ili javne priredbe.

(5) Izuzetno, troškove premještanja vozila radi održavanja javnog reda i mira, bezbjednosti ili javnih priredbi ne snosi vlasnik ili korisnik vozila, ako prethodno nije bilo označeno ili objavljeno da je na određenom mjestu zaustavljanje ili parkiranje zabranjeno.

**Član 42.**

**(Zapisnik o premještanju vozila)**

(1) Ovlašteni službenik, po čijem nalogu je izvršeno premještanje vozila ili stavljanje lisica na pneumatike vozila, sačinjava poseban zapisnik.

(2) U zapisnik iz prethodnog stava unose se podaci o vozilu (reg. broj, marka, tip i dr.), mjesto sa kojeg se vozilo premješta, razlog premještanja, vrijeme kada je počelo premještanje, te zapažanje o vizuelnom pregledu vozila (da li je vozilo zaključano, postoje li vidljiva oštećenja i koja su i sl.).

(3) Zapisnik se sastavlja u tri primjerka od kojih se jedan primjerak predaje vlasniku, odnosno korisniku vozila, prilikom preuzimanja vozila, jedan primjerak zadržava ovlašteno lice, a jedan primjerak se daje u evidenciju.

**Član 43.**

**(Nalog za premještanje vozila)**

Ako se vlasnik, odnosno korisnik vozila javi prije početka poduzimanja radnje premještanja vozila, vozilo će mu biti predano i izdan nalog da ga sam premjesti bez odlaganja.

**Član 44.**

**(Troškovi premještanja i čuvanja vozila)**

(1) Pored troškova premještanja vozila, vlasnik, odnosno korisnik vozila, snosi troškove čuvanja na mjestu određenom za tu svrhu, od momenta premještanja do momenta preuzimanja vozila.

(2) Čuvanje premještenih vozila do časa preuzimanja od strane vlasnika, odnosno korisnika vozila vrši ovlaštena institucija.

**Član 45.**

**(Obavještenje o premještenom vozilu)**

Obavještenje o mjestu na koje je vozilo premješteno, vlasnik odnosno korisnik vozila može dobiti u dežurnoj službi PU- PS Zavidovići.

**Član 46.**

**(Preuzimanje vozila)**

(1) Prilikom preuzimanja vozila sastavlja se zapisnik o primopredaji, koji potpisuje vlasnik, odnosno korisnik vozila i lice koje predaje vozilo.

(2) Zapisnik sadrži podatke o identitetu vozila i vlasnika, odnosno korisnika vozila i vremenu preuzimanja. Jedan primjerak zapisnika predaje se vlasniku, odnosno korisniku vozila.

(3) Uz zapisnik iz prethodnog stava, vlasniku, odnosno korisniku vozila, predaje se zapisnikiz člana 42. ove Odluke.

(4) Ako vlasnik, odnosno korisnik vozila smatra da mu je vozilo oštećeno prilikom premještanja ili čuvanja, o tome će se sačiniti poseban zapisnik.

(5) Na osnovu zapisnika iz prethodnog stava, vlasnik odnosno korisnik vozila može pokrenuti postupak za naknadu štete.

**Član 47**.

**(Čišćenje snijega)**

(1) Za vrijeme uklanjanja snijega sa cesta namijenjenim za saobraćaj, nije dozvoljeno zaustavljanje i parkiranje vozila na određenim površinama javnog saobraćaja, gdje se vrši čišćenje i uklanjanje snijega.

(2) Privredno društvo koje uklanja snijeg dužno je da prije početka uklanjanja i razgrtanja snijega postavi znak zabrane zaustavljanja i parkiranja i ostavi pismenu obavijest na parkiranom vozilu.

(3) Vlasnici, odnosno korisnici vozila dužni su da uklone svoja vozila u roku od 6 sati popostavljanju znaka. Ako vlasnik, odnosno korisnik vozila ne postupi na način u prethodnom stavu, ovlaštena institucija izvršiti će premještanje vozila po odredbama člana 39. do 45. ove Odluke.

**Član 48.**

**(Zabrana parkiranja dotrajalih havarisanih i neregistrovanih vozila)**

(1) Na cesti, mjestu, odnosno prostoru namijenjenom za zaustavljanje i parkiranje vozila, kao i na posebno urađenoj saobraćajnoj površini namijenjenoj za kretanje pješaka, trotoarima ne smiju se ostavljati vozila koja se ne upotrebljavaju u saobraćaju zbog dotrajalosti (havarisana, neregistrovana islično).

(2) Kada se utvrdi da je vozilo iz stava (1) ovog člana ostavljeno, PU-PS Zavidovići izdat će vlasniku, odnosno korisniku vozila pismenu naredbu da vozilo ukloni u roku od 3 dana od dana prijema naredbe. Ako vlasnik, odnosno korisnik vozila ne postupi po naredbi, ovlaštena institucija uklonit će vozilo o trošku vlasnika.

(3) Ako je vlasnik odnosno korisnik nepoznat, vozilo će se ukloniti na teret sredstava općine Zavidovići

**Član 49.**

**(Cijene naknade za premještanje i čuvanje vozila)**

(1) Cijene naknade premještanja i čuvanja vozila utvrđuje Općinsko vijeće, na osnovu prijedloga nadležnog općinskog organa.

(2) U cijenama iz prethodnog stava sadržani su troškovi poslovanja, premještanja ili čuvanja vozila, dio komunalne takse propisane odgovarajućim odlukama, kao i dio za finansiranje preventivnih aktivnosti u drumskom saobraćaju na području općine Zavidovići.

**VII - OBUČAVANJE KANDIDATA ZA VOZAČE**

**Član 50.**

**(Lokacije i termini na kojima se vrši obuka)**

1. Početna obuka za upravljanje motornim vozilima i traktorom vrši se na uređenim

poligonima, te lokalnim cestama Zavidovići-Dolina i Zavidovići-Vinište (granica općine), ili na parkiralištu sportske dvorane „Sutjeska”.

(2) Obilježavanje i postavljanje horizontalne i vertikalne signalizacije vrše korisnici poligona u skladu sa Pravilnikom o osposobljavanju vozača motornih vozila, koji su dužni istu ukloniti u roku od 8 dana od dana isteka roka propisanog u ovom članu.

(3) Obuka kandidata za upravljanje motornim vozilima i traktorom u vremenu od 06:30 do 08:00 sati i 14:30 do 16:30 sati nije dozvoljena u sljedećim ulicama:

- Ulica „Zlatnih ljiljana“

- Ulica „Dr. Pinkasa Bandta“

- Ulica „Safvet bega Bašagića“

- Ulica „Maršala Tita“

- Ulica „Radnička“

- Ulica „Mehmed paše Sokolovića“.

(4) U ulici „Alije Izetbegovića“ apsolutno je zabranjena obuka kandidata za upravljanje motornim vozilima i traktorima.

**VIII - DJEČIJE IGRE NA CESTI**

**Član 51.**

**(Uslovi za dozvolu dječijih igara na cesti)**

(1) Nadležni općinski organ, uz prethodno mišljenje PU-PS Zavidovići, propisuje-odobrava u kojim ulicama i u koje vrijeme su dozvoljene dječije igre (klizanje, sankanje, igranje loptom, vožnja na koturaljkama, dječijem biciklu itd.).

(2) Dozvoljavaju se dječije igre na platou ispred spomen obilježja kod hotela „Kristal”.

**Član 52.**

**(Obilježavanje ulica i zabrana saobraćaja na cestama za vrijeme dječijih igara)**

Ulice u kojima su dozvoljene dječije igre moraju biti obilježene saobraćajnim znakom izabranjene su za saobraćaj vozila u vremenu u kojem su dozvoljene dječije igre.

**IX – PRIREDBE I DRUGE AKTIVNOSTI NA CESTAMA**

**Član 53.**

**(Održavanje priredbi i aktivnosti na javnoj cesti)**

(1) Sportske, kulturne, i druge priredbe i aktivnosti na javnoj cesti, ulici i pješačkoj zoni ugradu ne smiju se održavati bez odobrenja.

(2) Odobrenje izdaje PU-PS Zavidovići uz saglasnost nadležnog općinskog organa .

(3) Izuzetno, za priredbe i aktivnosti koje se održavaju u uvjetima uobičajenog odvijanja saobraćaja, nije potrebno odobrenje iz stava (2) ovog člana.

**X – POSEBNE MJERE BEZBJEDNOSTI**

**Član 54.**

**(Prodaja i izlaganje vozila)**

(1) Zabranjeno je vršiti prodaju ili izlagati vozila za prodaju na ulicama, trgovima, trotoarima, parkinzima ili drugim površinama koje su određene za saobraćaj vozila ili kretanje

pješaka.

1. Prodaja i izlaganje vozila može se vršiti samo na mjestu određenom za tu svrhu.

**Član 55.**

**(Pranje i popravka vozila)**

1. Pranje i popravka vozila na ulicama, trotoarima i drugim cestama namijenjenim za

saobraćaj je zabranjeno.

(2) Izuzetno, na licu mjesta se mogu vršiti nužne popravke na vozilu nastale u toku vožnje, samo ako se kvar na drugi način ne može otkloniti, pod uvjetom da se time ne ometa uredno i bezbjedno odvijanje saobraćaja.

**Član 56.**

**(Obaveza označavanja opasnog ili oštećenog dijela kolovoza ili trotoara)**

(1) Ako se dio kolovoza ili trotoara ne može koristiti za saobraćaj vozila ili kretanje pješaka zbog privremene opasnosti (odronjavanje sa zgrade, skidanje snijega, radovi i sl.) izvođač radova dužan je da postavi odgovarajuće saobraćajne znakove na oba kraja tog prostora.

(2) Obavezu označavanja opasnog ili oštećenog mjesta ima i korisnik ili vlasnik infrastrukturnih instalacija.

**Član 57.**

**(Zaštitne ograde)**

Ispred škola i ustanova za predškolski odgoj, koje se nalaze pored saobraćajnica, moraju se postaviti zaštitne ograde.

**Član 58.**

**(Obaveze privrednog društva zaduženog za održavanje svjetlosnih znakova)**

(1) Privredno društvo koje održava svjetlosne znakove, dužno je svakodnevno vršiti pregled njihove ispravnosti i kvarove otklanjati odmah.

(2) Privredno društvo koje je zaduženo za izvođenje radova ili održavanje cesta namijenjenih za saobraćaj dužno je ispunjavati svoje obaveze prema ugovoru i propisima iz te oblasti.

**Član 59.**

**(Obnavljanje horizontalne signalizacije)**

(1) Horizontalna saobraćajna signalizacija na saobraćajnicama, autobusnim stanicama i taksistajalištima mora se obnavljati najmanje dva puta godišnje.

(2) Na svim raskrsnicama gradskih ulica potrebno je horizontalnim oznakama obilježiti pješačke prelaze, a prema potrebi i postaviti odgovarajuću vertikalnu saobraćajnu signalizaciju.“

**Član 60.**

**(Postavljanje, održavanje i kontrola saobraćajnih znakova i oznaka)**

O postavljanju, održavanju i kontroli saobraćajnih znakova, oznaka na kolovozima i druge opreme za regulisanje saobraćaja, redovno se stara nadležni općinski organ, a na osnovu nalaza inspekcije za ceste i komunalne inspekcije i PU-PS Zavidovići, svako iz svoje nadležnosti.

**Član 61.**

**(Regulisanje saobraćaja pomoću svjetlosnih saobraćajnih znakova)**

(1) Regulisanje saobraćaja na raskrsnicama sa većim intezitetom saobraćaja ili sanedovoljnom preglednošću vrši se pomoću uređaja za davanje svjetlosnih saobraćajnih znakova.

(2) Uređaji iz prethodnog stava postavljaju se na raskrsnicama:

- raskrsnica ulice „Alije Izetbegovića“ sa ulicom „Safvet bega Bašagića“,

- raskrsnica ulice „Zlatnih ljiljana“, „Safvet bega Bašagića“ i „Dr. Pinkasa Bandta“ do izgradnje kružnog toka.

(3) U slučaju da se ukaže potreba, uređaji za davanje svjetlosnih saobraćajnih znakova mogu se postaviti i na druga mjesta, uz predhodnu saglasnost Inspektora za ceste.

**Član 62.**

**(Postavljanje posebnih objekata na cesti)**

(1) U ulicama i na cestama sa većim intenzitetom kretanja motornih vozila pješaka potrebnoje postaviti posebne objekte na cesti sa pratećim znakovima opasnostii ograničenje brzine 20 km/h.

(2) Objekti iz stava (1) ovog člana mogu se postavljati u skladu sa ukazanom potrebom, te na osnovu pribavljene saglasnosti nadležnog organa, inspektora za ceste općine Zavidovići, odnosno Ministarstva za prostorno uređenje, promet i komunkacije i zaštitu okoline ZDK, Direkcije za ceste ZDK za regionalne ceste.

**XI – ZAŠTITA JAVNIH SAOBRAĆAJNIH POVRŠINA**

**Član 63.**

**(Zabrana postavljanja predmeta i sl. kojima se ometa odvijanje saobraćaja)**

Zabranjeno je bez odobrenja nadležne službe ili inspekcije, na bilo koji način, na cestama namijenjenim za saobraćaj ostavljati, postavljati, ugrađivati i sl. predmete ili materijale, ili izvoditi radove kojim se oštećuju površine i objekti koji pripadaju tim površinama, zauzimaju saobraćajne površine, ometa odvijanje saobraćaja ili ugrožava čovjekova okolina.

**Član 64.**

**( Zabrana postavljanja,uklanjanja i oštećivanja saobraćajnih znakova i opreme)**

Zabranjeno je neovlašteno postavljanje, uklanjanje i oštećivanje saobraćajnih znakova i opreme puta ili izmjene značenja saobraćajnih znakova.

**Član 65.**

**(Nadoknada nanesene štete)**

Lice koje je nanijelo štetu iz člana 63. i 64. dužno je nadoknaditi štetu prema cjenovniku ili ponudi izvođača radova odmah, a najkasnije u roku od 8 dana od dana nastanka štete, premazaključku nadležnog općinskog organa-inspekcije, a ukoliko je pokrenut sudski postupak utvrđivanja krivice, 8 dana od dana pravosnažnosti sudske presude.

**XII – NADZOR**

**Član 66.**

**(Nadzor nad provođenjem Odluke)**

(1) Nadzor nad provođenjem ove Odluke obavlja PU-PS Zavidovići i nadležan općinski organ u okviru svojih nadležnosti.

(2) Policijski i inspekcijski nadzor nad općim i pojedinačnim aktima, uvjete i način nadziranja, te poduzimanje mjera određenih ovom Odlukom, provode ovlaštena službena lica policije i nadležna općinska inspekcija za ceste i komunalna inspekcija.

**Član 67.**

**(Prava i dužnosti inspekcije)**

(1) Inspekcija ima pravo i dužnost da:

1. naredi otklanjanje nedostataka koji su u suprotnosti sa ovom Odlukom.

2. obustavi ili zabrani radove ili radnje koje su u suprotnosti sa ovom Odlukom.

3. naredi uklanjanje radova ili radnji koje su u suprotnosti sa ovom Odlukom

4. naredi ili odobri da se poduzmu radnje ili radovi zbog dovođenja u prvobitno ili ispravno

stanje.

5. poduzme ostale mjere i radnje u cilju provođenja ove Odluke i drugih propisa iz ove oblasti.

(2) Inspekcijski pregled, kao i kompletan upravni postupak vrši se prema Zakonu oupravnom postupku F BiH („Službene novine F BiH“, broj: 2/98 i 48/99), Zakonu o inspekcijama Zeničko-dobojskog kantona („Službene novine Zeničko-dobojskog kantona“, broj: 6/11), Zakonu o organizaciji uprave u F BiH („Službene novine F BiH“, broj: 35/05) i ovoj Odluci.

(3) Žalba na inspekcijsko rješenje ne odlaže izvršenje rješenja.

**Član 68.**

**(Otklanjanje nedostataka ili poduzimanje određene radnje)**

(1) U slučaju kad je ugrožena bezbjednost saobraćaja, te život i i zdravlje ljudi, inspektor može narediti otklanjanje nedostataka ili poduzimanje određene radnje ili radova i inspekcijskim zapisnikom, s tim što je obavezan donijeti rješenje u roku od tri dana od dana uručivanja zapisnika.

(2) Rok izvršenje teče od dana predaje zapisnika.

(3) Na zahtjev inspekcije PU-PS Zavidovići je dužna pružiti asistenciju policije.

**Član 69.**

**(Prava i dužnost Policijskih službenika)**

Policijski službenik PU-PS Zavidovići koji je nadležan za poslove kontrole i regulisanja saobraćajana cestama ima pravo i dužnost da donosi akte propisane ovom Odlukom i poduzima druge potrebne radnje u skladu sa ovom Odlukom i propisima iz ove oblasti.

**XIII – KAZNENE ODREDBE**

**Član 70.**

**(Visine kazni za pravna lica)**

(1) Novčanom kaznom u iznosu od 500 KM do 5.000 KM kaznit će se preduzeće ili drugo pravno lice za prekršaje

1. ako postavi znakove informacija, reklamnih panoa i natpisa bez odobrenja (član 7.)

2. ako ne vodi evidenciju saobraćajne signalizacije (član 8.stav (2))

3. ako ne izvrši pripremanje i obilježavanje lokacija predviđenih za javna parkirališta

(član 24.)

4. ako ne održava i ne pruža usluge javnih parkirališta, (član 25),

5. ako nije rezervisani prostor za parkiranje urađen i označen odgovarajućom

vertikalnom i horizontalnom saobraćajnom signalizacijom (član 31.)

6. ako propusti dužnost predviđenu članom 47. stav (2) ove Odluke

7. ako ostavi vozilo protivno odredbama člana 48.ove Odluke,

8. ako naredi ili dozvoli obučavanje kandidata za vozače motornih vozila i traktora protivno odredbama člana 50 ove Odluke,

9. ako organizuje priredbe bez odobrenja (član 53.)

10. ako ne postavi saobraćajnu signalizaciju za slučajeve iz člana 56. ove Odluke,

11. ako ne postavi zaštitnu ogradu predviđenu u članu 57. ove Odluke

12. ako ne održava saobraćajnu signalizaciju ili ne održava javne saobraćajne površne uskladu sa odredbama člana 59. ove Odluke.

13. ako ne obnovi najmanje dva puta godišnje oznake na saobraćajnicama, autobuskim stanicama i taxi stajalištima (član 59.)

14. ako bez odobrenja, na bilo koji način, na javnim saobraćajnim površinama ostavlja, postavlja, ugrađuje i sl. predmete ili materijale, ili izvodi radove kojim se oštećuju površine i objekti koji pripadaju tim površinama, zauzima saobraćajne površine, ometa odvijanje saobraćaja ili ugrožava čovjekovu okolinu, što je suprotno članu 63. ove Odluke.

15. ako neovlašteno postavlja, uklanja i oštećuje saobraćajne znakove i opremu puta ili mijenja značenje saobraćajnih znakova (član 64.)

16. Ako ne postupi po aktu, nalogu, zapisniku , rješenju ili zaključku nadležnog inspektora iz člana 66.,67. i 68.

(2) Za prekršaje iz prethodnog stava kaznit će se novčanom kaznom od 500 KM i odgovorno lice u preduzeću ili drugom pravnom licu.

**Član 71.**

**(Visine kazni za lica koja obavljaju samostalnu djelatnost)**

Novčanom kaznom od 300 KM do 800 KM kaznit će se lice koje samostalno obavlja djelatnost:

1. ako postavi znakove informacija, reklamnih panoa i natpisa bez odobrenja (član 7.)

2. ako ne izvrši pripremanje i obilježavanje lokacija predviđenih za javna parkirališta (član 24.)

3. ako ne održava javna parkirališta, a pruža usluge javnih parkirališta (član 25.),

4. ako nije rezervisani prostor za parkiranje uređen i označen odgovarajućom vertikalnom i horizontalnom saobraćajnom signalizacijom (član 31.),

5. ako ostavi vozilo protivno odredbama člana 40.ove Odluke,

6. ako naredi, dozvoli ili vrši obučavanje kandidata za vozače motornih vozila i traktora protivno odredbama člana 50. ove Odluke,

7. ako organizira priredbe bez odobrenja (član 53.)

8. ako ne postavi saobraćajnu signalizaciju za slučajeve iz člana 56. ove Odluke,

9. ako ne održava saobraćajnu signalizaciju ili javne saobraćajne površine u skladu sa odredbama člana 58. ove Odluke.

10. ako bez odobrenja, na bilo koji način, na javnim saobraćajnim površinama ostavlja,postavlja, ugrađuje i sl. predmete ili materijale, ili izvodi radove kojim se oštećuju površine i objekti koji pripadaju tim površinama, zauzima saobraćajne površine, ometa odvijanje saobraćaja ili ugrožava čovjekovu okolinu, što je suprotno članu 63. ove Odluke.

11. ako neovlašteno postavlja, uklanja i oštećuje saobraćajne znakove i opremu puta ili mijenja značenje saobraćajnih znakova (član 64.)

12. ako ne postupi po aktu, nalogu, zapisniku , rješenju ili zaključku nadležnog inspektora iz člana 66., 67. i 68.

**Član 72.**

**(Visine kazni za fizička lica)**

Novčanom kaznom od 100 KM do 300 KM kaznit će se za prekršaj :

1. lice koje postavi znakove informacija, reklamnih panoa i natpisa bez odobrenja (član 7.)

2. lice koje ne postupi u skladu sa članom 30. ove Odluke,

3. lice koje ne postupi u skladu sa članom 47. stav (3) ove Odluke,

4. lice koje postupi suprotno odredbama člana 51. stav 1. ove Odluke,

5. lice koje ne postupi po naredbi u predviđenom roku prema članu48. stav (2) oveOdluke,

6.lice koje na bilo koji način, na javnim saobraćajnim površinama ostavlja,postavlja, ugrađuje i sl. predmete ili materijale, ili izvodi radove kojim se oštećuju površine i objekti koji pripadaju tim površinama, zauzima saobraćajne površine, ometa odvijanje saobraćaja ili ugrožava čovjekovu okolinu, što je suprotno članu 63. ove Odluke.

7. lice koje neovlašteno postavlja, uklanja ili oštećuje saobraćajne znakove i opremu puta ili mijenja značenje saobraćajnih znakova (član 64.)

8. ako ne postupi po aktu, nalogu, zapisniku , rješenju ili zaključku nadležnog inspektora iz člana 66., 67. i 68.

**Član 73**

**(Visine kazni za vozače)**

Novčanom kaznom od 30 KM kaznit će se za prekršaje:

1. vozač koji upravlja vozilom protivno odredbama člana 11., 12., 13. i 14. ove Odluke,

2. vozač vozila koji prevozi opasne materije koji se zadržavaju na području grada protivno odredbama člana 16. ove Odluke,

3. lice koje upravlja zaprežnim vozilom suprotno članu 17,

4. gonič stoke koji postupi suprotno odredbama člana 18. ove Odluke

5. vozač vozila koji zaustavi i parkira vozilo suprotno odredbama člana 19., 20. i 21. ove Odluke

6. vozač koji zaustavi ili parkira vozilo na prostoru određenom za parkiranje vozila invalida, a nema odobrenje za korištenje „Znaka pristupačnosti“ (član 33),

7. vozač-instruktor ako vrši obuku kandidata u upravljanju motornim vozilom ili traktorom na mjestima i u vremenu gdje i kada je to zabranjeno (član 50.)

8. lice koje obavlja pranje i popravku vozila protivno odredbama člana 55. ove Odluke,

13. lice koje ne postavi odgovarajuće saobraćajne znakove kojim označava mjesto izvođenja radova ili oštećenja (član 56.)

14. ako ne postupi po aktu, nalogu, zapisniku , rješenju ili zaključku nadležnog inspektora iz člana 66., 67. i 68.

**Član 74.**

**(Finansiranje preventivnih aktivnosti)**

Novčane kazne naplaćene po ovoj Odluci prihod su općine Zavidovići, a koriste se za

finansiranje preventivnih aktivnosti u cestovnom saobraćaju (informativno-propagandna djelatnost, unapređenje saobraćajno-tehničke kulture, nabavke i postavljanje saobraćajnih znakova, sanacija ulica i dr.).

**XIV PRELAZNE I ZAVRŠNE ODREDBE**

**Član 75.**

**(Usklađivanje zaključenih ugovora i Pravilnika o davanju na korištenje parkirališta)**

Zaključeni ugovori o dodjeli parkirališta na korištenje radi pružanja usluga parkiranja uz naplatu i Pravilnik o postupku davanja na korištenje javnih parkirališta („Službeni glasnik općine Zavidovići“, broj 5/2010, 8/2011, 10/2011 i 8/2015) uskladit će se sa ovom Odlukom u roku 30 dana od dana njezinog stupanja na snagu.

**Član 76.**

**(Prestanak važenja Odluke)**

Stupanjem na snagu ove Odluke prestaje da važi Odluka o bezbjednosti i organizaciji

saobraćaja na putevima općine Zavidovići („Službeni glasnik općine Zavidovići“, broj: („Službeni glasnik općine Zavidovići“, broj: 5/2013 prečišćeni tekst, 9/2015 i 3/2016).

**Član 77.**

**(Stupanje na snagu)**

Ova Odluka stupa na snagu prvog dana od dana objavljivanja u „Službenom glasnikuopćine Zavidovići“.

PREDSJEDAVAJUĆI OPĆINSKOG VIJEĆA

Redžo Seferović

OBRAZLOŽENJE

**I PRAVNI OSNOV**

U članu 2. Zakona o osnovama sigurnosti saobraćaja na putevima u Bosni i Hercegovini (“Službeni glasnik BiH”, broj: 6/06, 75/06, 44/07, 84/09, 48/10,18/13 i 8/17) propisano je da: „Organi Bosne i Hercegovine, entitetski i kantonalni organi i organi Brčko Distrikta Bosne i Hercegovine i organi lokalne samouprave i lokalne uprave u gradovima i općinama osigurat će provođenje ovog Zakona i u okviru svoje nadležnosti donositi propise i preduzimati druge potrebne mjere za njegovo dosljedno provođenje“.

U članu 8. stav (3) alineja 11. Zakona o principima lokalne samouprave u Federaciji Bosne i Hercegovine («Službene novine FBiH», broj: 49/06 i 51/09) propisano je : „U vlastite nadležnosti jedinice lokalne samouprave posebno spadaju: upravljanje, finansiranje i unapređenje djelatnosti i objekata lokalne komunalne infrastrukture:  vodosnabdijevanje, odvođenje i prerada otpadnih voda,  prikupljanje i odlaganje čvrstog otpada,  održavanje javne čistoće,  gradska groblja,  lokalni putevi i mostovi,  ulična rasvjeta,  javna parkirališta,  parkovi; organiziranje i unapređenje lokalnog javnog prijevoza„.

U članu 25. stav (1) tačka 2. Statuta Općine Zavidovići („Službeni glasnik Općine Zavidovići“, broj: 5/2008 i 5/a/2008) propisano je: „Općinsko vijeće u okviru svoje nadležnosti donosi odluke i druge opće akte kojima uređuje pitanja iz samoupravnog djelokruga Općine.“

**II RAZLOZI ZA DONOŠENJE**

Razlog za donošenje ove Odluke je usklađivanje općinske Odluke o bezbjednosti saobraćaja injenih dopuna sa odredbama novog Zakona o osnovama sigurnosti saobraćaja na cestama Bosne iHercegovine („Službeni list BiH”, broj: 6/06, 75/06, 44/07,84/09, 8/10,18/13 i 8/17).

Ovom Odlukom propisani su uslovi i pravila sigurnosti i organizacije saobraćaja na javnim površinama na području općine Zavidovići, kao i mjere za njihovo provođenje čije su odredbe sistematizirane u sljedeća poglavlja:

- uvodne odredbe

- bezbjednost i organizacija saobraćaja

- prvenstvo prolaza

- ograničenje brzine kretanja

- zaustavljanje i parkiranje

- registracija zaprežnih vozila

- obučavanje kandidata za vozače

- dječije igre na cesti

- priredbe i druge aktivnosti na cestama

- posebne mjere bezbjednosti

- zaštita javnih saobraćajnih površina

- nadzor

- kaznene odredbe

- prelazne i završne odredbe

**III POJAŠNJENJE PRAVNIH RJEŠENJA**

* Članovima 1-3 definisan je predmet ove Odluke, pojam cesta u smislu ove Odluke, te utvrđeni uslovi za dozvolu saobraćaja na cestama općine Zavidovići.
* Članom 4. utvrđena je nadležnost za organizaciju i izmjene režima saobraćaja, te upravljanje.
* Članom 5. određuje se tehnička regulacija saobraćaja.
* Članovima 6.-9. određene je postupak privremene izmjene režima saobraćaja, određena mogućnost postavljanja saobraćajnih znakova, utvrđena obaveza vođenja evidencije o saobraćajnoj signalizaciji, određena nadležnost praćenja stanja bezbjednosti u saobraćaju.
* Članom 10. određene su ulice sa prvenstvom prolaza na području općine Zavidovići.
* Članovima 11.-14. određena je brzina kretanja vozila u naseljenim mjestima, te određene zabrane kretanja vozila, autobusa i teretnih vozila.
* Članom 15. određene su ulice sa jednosmjernim saobraćajem.
* Članovima 16.-18. određena je zabrana zadržavanja vozila , koja prevoze opasne materije, zabrana kretanja zaprežnim vozilima i zabrana gonjenja stoke.
* Članovima 19.-21. određene su zabrane zaustavljanja i parkiranja na mjestima bez saobraćajnog znaka, određeni slučajevi zabrane parkiranja i utvrđena zabrana parkiranja za autobuse, teretna vozila, kamp prikolice i sl.
* Članovima 22.-35. određene su vrste parkirališta, definisano pružanje usluga parkinga, rezervacija parkinga, termini u kojima se plaća naknada korištenja parkinga, način izdavanja parking prostora.
* Članom 36. navedena su autobuska stajališta.
* Članom 37. utvrđeni su prostori za taksi stajališta.
* Članom 38. određena su parkirališta uz naplatu.
* Članovima 39.-46. određen je postupak premještanja i uklanjanja nepropisno parkiranih vozila.
* Članom 47. utvrđen je postupak čišćenja snijega sa ceste namijenjene za saobraćaj.
* Članom 48. određena je zabrana parkiranja dotrajalih, havarisanih i neregistrovanih vozila.
* Članom 49. određen je način utvrđivanja cijene premještanja i čuvanja vozila.
* Članom 50. određeni su termini i lokacije na kojima se vrši obučavanje kandidata za vozače.
* Članovima 51. i 52. utvrđeni su uslovi za odvijanje dječijih igara na cestama koje se koriste za saobraćaj.
* Članom 53. određeni su uslovi za održavanje priredbi i aktivnosti na javnoj cesti.
* Članovima 54. i 55. određena je prodaja i izlaganje, te pranje i popravka vozila.
* Članom 56. određena je obaveza označavanja opasnog ili oštećenog dijela kolovoza ili trotoara.
* Članovima 57. i 58. propisane su obaveze postavljanja zaštitne ograde, te održavanje svjetlosnih znakova.
* Članovima 59.-61. propisana je obaveza obnavljanja horizontalne signalizacije, postavljanje, održavanje i kontrola saobraćajnih znakova i oznaka i regulisanje saobraćaja pomoću svjetlosnih saobraćajnih znakova.
* Članom 62. određena je obaveza postavljanja posebnih objekata na cesti.
* Članovima 63.-64. određene su zabrane postavljanja predmeta i sl. kojima se ometa odvijanje saobraćaja i postavljanja, uklanjanja i oštećivanja saobraćajnih znakova i opreme.
* Članom 65. propisana je obaveze naknade nanesene štete.
* Članovima 66. – 69. određen je nadzor nad provođenjem ove Odluke, prava i dužnosti nadležnog inspektora, obaveza otklanjanja nedostataka ili poduzimanja određenih radnji, te prava i dužnosti Policijskih službenika.
* Članovima 70. - 73. propisane su kaznene odredbe.
* Članom 74. propisano je finansiranje preventvnih aktivnosti.
* Članovima 75.- 77.propisan se prelazne i završne odredbe.

**IV FINANSIJSKI EFEKTI**

Za realizaciju ove Odluke potrebna su finansijska sredstva za obavezu obnavljanja horizontalne i postavljanja vertikalne signalizacije, kontrole, uklanjanje vozila i sl., u procijenjenom iznosu 120.000,00 KM godišnje.

OPĆINSKI NAČELNIK

\_\_\_\_\_\_\_\_\_\_\_\_\_\_\_\_

mr.sci. Hašim Mujanović

Općina Zavidovići, Ul. Safvet bega Bašagića bb. 72220 Zavidovići

tel: 032-878-314 centrala, fax: 032-868-230, [www.zavidovici.ba](http://www.zavidovici.ba), [opzdici@bih.net.ba](mailto:opzdici@bih.net.ba)